# Službeni list C 344A/16.

| | ISSN 1977-1088 |
| --- | --- |
| Službeni list
  Europske unije | C 344A |
| | |
| Hrvatsko izdanje | Informacije i objave | Godište 63.16. listopada 2020. |

ISSN 1977-1088

Službeni list

Europske unije

C 344A

Hrvatsko izdanje

Informacije i objave

Godište 63.16. listopada 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2020/C 344 A/01 | Glavno tajništvo – Objava slobodnog radnog mjesta člana Odbora za nadzor regulative u razredu AD 14 (glavni savjetnik) (Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije) – COM/2020/10396 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2020/C 344 A/01

Glavno tajništvo – Objava slobodnog radnog mjesta člana Odbora za nadzor regulative u razredu AD 14 (glavni savjetnik) (Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije) – COM/2020/10396

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 16.10.2020 | HR | Službeni list Europske unije | CA 344/1 |
| --- | --- | --- | --- |

16.10.2020

HR

Službeni list Europske unije

CA 344/1

---

Glavno tajništvo

Objava slobodnog radnog mjesta člana Odbora za nadzor regulative u razredu AD 14 (glavni savjetnik)

(Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije)

COM/2020/10396

(2020/C 344 A/01)

O nama

Odbor za nadzor regulative (RSB) osnovan je 2015. odlukom predsjednika Europske komisije (1), kako je zadnje izmijenjena 2020 (2). RSB pridonosi Komisijinoj politici bolje regulative nadzorom kvalitete procjena učinka, ex post evaluacija i provjera primjerenosti te davanjem mišljenja o nacrtima s njima povezanih izvještaja. Tekstovi koji se podnose RSB-u uglavnom su napisani na engleskome i o njima se raspravlja na engleskome.

RSB ima šest članova i jednog predsjednika. Članovi RSB-a rade za RSB u punom radnom vremenu. Tri člana RSB-a dolaze izvan Europske komisije, a preostala tri imenuju se iz redova Europske komisije. Vanjski članovi Odbora odabiru se na temelju dokazane akademske stručnosti u području procjene učinka, ex post evaluacija i opće regulatorne politike koja obuhvaća makroekonomsku, mikroekonomsku, društvenu i okolišnu politiku.

Svi članovi RSB-a rade za Odbor u punom radnom vremenu, i to u razdoblju od tri godine koje se u načelu ne može produljiti. Iznimno se može produljiti za najviše godinu dana ako je to nužno za očuvanje kontinuiteta rada Odbora, ravnoteže između broja unutarnjih i vanjskih članova ili njegove pune funkcionalnosti u slučaju iznimno velikog radnog opterećenja. Svi su članovi RSB-a administrativno pripojeni Glavnom tajništvu Europske komisije. Na njih se primjenjuju Uvjeti zaposlenja ostalih službenika Europske unije (3) te Kodeks Europske komisije o dobrom ponašanju javnih službenika. Njima su propisana stroga pravila o etici, povjerljivosti i sukobu interesa koja su posebno relevantna i važna u odnosu na djelatnosti Odbora. U skladu s Uvjetima zaposlenja ostalih službenika Europske unije, članovi Odbora mogu tijekom svojeg mandata objavljivati stručne radove pod uvjetom da to ne utječe na njihov rad.

Opis radnog mjesta

Izazovno radno mjesto člana Odbora za nadzor regulative obuhvaća sljedeće posebne poslove:

| — | procjenjivanje kvalitete podnesenih izvješća o evaluacijama, provjerama primjerenosti postojećih politika i procjenama učinka na kojima se temelje nove političke inicijative Komisije, |
| --- | --- |

—

procjenjivanje kvalitete podnesenih izvješća o evaluacijama, provjerama primjerenosti postojećih politika i procjenama učinka na kojima se temelje nove političke inicijative Komisije,

| — | sudjelovanje u pripremi mišljenja o podnesenim izvješćima o procjeni učinka, evaluacijama i provjerama primjerenosti te preporuka o tome kako ih poboljšati, |
| --- | --- |

—

sudjelovanje u pripremi mišljenja o podnesenim izvješćima o procjeni učinka, evaluacijama i provjerama primjerenosti te preporuka o tome kako ih poboljšati,

| — | pod vodstvom predsjedatelja, davanje savjeta pojedinim službama Komisije u vezi s primjenom i tumačenjem relevantnih smjernica u posebno zahtjevnim procjenama/evaluacijama i u vezi s metodološkim pitanjima, kada je to relevantno. |
| --- | --- |

—

pod vodstvom predsjedatelja, davanje savjeta pojedinim službama Komisije u vezi s primjenom i tumačenjem relevantnih smjernica u posebno zahtjevnim procjenama/evaluacijama i u vezi s metodološkim pitanjima, kada je to relevantno.

Traženi profil (kriteriji za odabir)

Tražimo vrhunskog, dinamičnog stručnjaka/stručnjakinju koji/koja ispunjava sljedeće kriterije za odabir:

Osobne kvalitete

| — | izvrsne usmene i pisane komunikacijske vještine nužne za učinkovitu i tečnu suradnju i komuniciranje s unutarnjim i vanjskim dionicima te za predstavljanje Komisije u vanjskim forumima, |
| --- | --- |

—

izvrsne usmene i pisane komunikacijske vještine nužne za učinkovitu i tečnu suradnju i komuniciranje s unutarnjim i vanjskim dionicima te za predstavljanje Komisije u vanjskim forumima,

Stručno znanje i iskustvo

| — | dokazano znanje i kompetencija u području regulatornih politika, procjene učinka ili postupaka i metodologija ex post evaluacija, potkrijepljeno priloženim dobrim akademskim rezultatima, a pogotovo relevantnim publikacijama, |
| --- | --- |

—

dokazano znanje i kompetencija u području regulatornih politika, procjene učinka ili postupaka i metodologija ex post evaluacija, potkrijepljeno priloženim dobrim akademskim rezultatima, a pogotovo relevantnim publikacijama,

| — | vrlo dobro poznavanje politika EU-a i postupaka donošenja odluka u EU-u, uključujući Komisijinu politiku bolje regulative, |
| --- | --- |

—

vrlo dobro poznavanje politika EU-a i postupaka donošenja odluka u EU-u, uključujući Komisijinu politiku bolje regulative,

| — | posebna stručnost u jednom ili više sljedećih područja: makroekonomija, mikroekonomija, socijalna politika, okolišna politika, |
| --- | --- |

—

posebna stručnost u jednom ili više sljedećih područja: makroekonomija, mikroekonomija, socijalna politika, okolišna politika,

Rukovoditeljsko/savjetničko iskustvo na visokoj razini

| — | jake analitičke vještine i vrlo dobra sposobnost strateškog razmišljanja, |
| --- | --- |

—

jake analitičke vještine i vrlo dobra sposobnost strateškog razmišljanja,

| — | vrlo dobra vještina koordiniranja. |
| --- | --- |

—

vrlo dobra vještina koordiniranja.

Odabrani kandidat/kandidatkinja treba posjedovati, ili biti u mogućnosti pribaviti, valjano uvjerenje o sigurnosnoj provjeri koji je izdalo odgovarajuće tijelo nacionalne sigurnosti. Uvjerenje o sigurnosnoj provjeri određene osobe administrativna je odluka koja se izdaje nakon sigurnosne provjere koju provodi nacionalno sigurnosno tijelo čijoj nadležnosti osoba pripada, u skladu s primjenjivim nacionalnim sigurnosnim zakonima i propisima, a kojom se potvrđuje da se toj osobi može odobriti pristup klasificiranim informacijama do određene razine. (Napominjemo da se postupak potreban za dobivanje uvjerenja o sigurnosnoj provjeri može pokrenuti isključivo na zahtjev poslodavca, a ne kandidata).

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  (a) | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine; ili |
| --- | --- | --- |

—

diploma visokoškolskog studija: kandidati moraju imati:

(a)

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine; ili

| (b) | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine, To jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku, |
| --- | --- |

(b)

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine, To jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku,

| — | radno iskustvo: kandidati moraju imati najmanje 15 godina radnog iskustva stečenog nakon završetka studija (4) na razini za koju su osposobljeni tijekom prethodno spomenutog obrazovanja, |
| --- | --- |

—

radno iskustvo: kandidati moraju imati najmanje 15 godina radnog iskustva stečenog nakon završetka studija (4) na razini za koju su osposobljeni tijekom prethodno spomenutog obrazovanja,

| — | savjetničko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu savjetnika visoke razine (5) u području relevantnom za ovo radno mjesto, |
| --- | --- |

—

savjetničko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu savjetnika visoke razine (5) u području relevantnom za ovo radno mjesto,

| — | jezici: kandidati moraju imati temeljito znanje jednog službenog jezika EU-a (6) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (6) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: tijekom trogodišnjeg mandata kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju (7)). |
| --- | --- |

—

dobna granica: tijekom trogodišnjeg mandata kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju (7)).

Odabir i imenovanje

Europska komisija odabire i zapošljava uspješnog kandidata/kandidatkinju u skladu sa svojim postupcima odabira i zapošljavanja (vidjeti i Pregledni dokument o politici zapošljavanja viših dužnosnika (8)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za člana Odbora za nadzor regulative.

Kandidate s tog popisa intervjuira član Europske komisije nadležan za bolju regulativu (9).

Nakon tih intervjua Europska komisija donosi odluku o imenovanju.

Iz praktičnih razloga te radi što bržeg završetka postupka u interesu kandidata i institucije postupak odabira provodi se isključivo na engleskom i/ili francuskom jeziku (10).

Dok mu/joj država članica ne izda uvjerenje o sigurnosnoj provjeri i dok se ne dovrši postupak sigurnosne provjere na temelju zakonski propisanog informativnog sastanka Uprave za sigurnost Europske komisije, kandidat/kandidatkinja neće moći pristupiti klasificiranim podacima EU-a sa stupnjem tajnosti CONFIDENTIEL UE/EU CONFIDENTIAL ili višima, niti prisustvovati sastancima na kojima se raspravlja o takvim klasificiranim podacima EU-a.

Jednake mogućnosti

Europska komisija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju.

Uvjeti zapošljavanja

Plaća i uvjeti zapošljavanja utvrđeni su u Pravilniku o osoblju.

Uspješni će kandidat/kandidatkinja biti zaposlen/zaposlena kao član/članica privremenog osoblja u razredu AD 14. Ovisno o duljini radnog iskustva bit će svrstan/svrstana u stupanj 1 ili 2 u tom razredu. Radni odnos zasniva se na određeno vrijeme u trajanju od tri godine, uz mogućnost iznimnog produljenja za najviše godinu dana.

Napominjemo da u skladu s Pravilnikom o osoblju svaki novi član osoblja mora proći probni rad u trajanju od devet mjeseci.

Mjesto rada bit će Bruxelles (Belgija), u kojem je sjedište Odbora za nadzor regulative.

Neovisnost i izjava o mogućem sukobu interesa

Prije preuzimanja dužnosti glavni savjetnik dužan je potpisati izjavu kojom se obvezuje da će djelovati neovisno u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobitu uvjete o traženom stupnju obrazovanja, radnom iskustvu i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/.

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku EU-a.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu.

Rok za prijavu

Rok za prijavu istječe 16. studenoga 2020. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad odborâ za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (11). To se osobito odnosi na povjerljivost i sigurnost takvih podataka.

---

(1)  Odluka C(2015) 3263 od 19. svibnja 2015. o osnivanju neovisnog Odbora za regulatorni nadzor.

(2)  Odluka P(2020) 2 od 23. siječnja 2020. o neovisnom Odboru za regulatorni nadzor.

(3)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(4)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Određeno se razdoblje uzima u obzir samo jedanput.

(5)  Za sve godine savjetničkog iskustva kandidati u životopisu moraju navesti sljedeće: 1. naziv radnog mjesta i dužnosti koje su obavljali, 2. konkretno područje rada te razinu u organizaciji (broj hijerarhijskih razina iznad i ispod svoje razine); 3. linije odgovornosti za svako radno mjesto.

(6)  http://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=HR

(7)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

Europska komisija vodit će postupak odabira na engleskom, francuskom ili njemačkom.

(9)  Osim ako je član Komisije, u skladu s Odlukom Komisije od 5. prosinca 2007. (PV(2007) 1811), tu zadaću prenio na drugog člana Komisije.

(10)  Komisije za odabir pobrinut će se da izvorni govornici tih jezika nemaju neprimjerenu prednost.

(11)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---